**Praktisk info om generalforsamlingen den 10. april**Generalforsamlingen foregår på Nordkraft på 6. niveau. Samme niv. som DGI– rytmiksalen (elevatorer i Teatersmøgen ved Biffen).

Bestyrelsens beretning og forslag til vedtægtsændringer kan I finde her på hjemmesiden.
Ønsker du et trykt eksemplar af beretningen og/eller af forslag til vedtægtsændringer, kan disse afhentes på vores kontor.
Ønsker du at få et trykt eksemplar af beretningen og/eller forslag til vedtægtsændringer tilsendt, kan du ringe til vores kontor på 98 167282 eller maile til kontakt@ihaalborg.dk – husk at oplyse navn og adresse samt postnummer.

Foreningens regnskab kan også ses her på siden når revisionen er færdig – datoen vides endnu ikke. Det kan også afhentes eller tilsendes ved henvendelse til kontoret, når det er klar.

Foreløbigt program for generalforsamlingen:

Kl. 17.00 Generalforsamling
Kl. 18.30 Spisning
 Mørbradbøf med bløde løg og stegte kartofler - salat og brød.
 Derefter kaffe og te med Brownies
Kl. 19.30 Underholdende indslag eller foredrag
 - info kommer snarest"
Kl. 21.00 Slut

**Tilmelding til spisning er nødvendig** **senest den 2. april.**

Er du bosat i Aalborg Kommune og har brug for kørsel til og fra generalforsamlingen, skal dette bestilles.

Tilmelding til spisning og bestilling af kørsel skal ske SENEST den 2. april på mail kontakt@ihaalborg.dk eller på 98 16 72 82.

Hele arrangementet er gratis – også for hjælpere.

På gensyn
Bestyrelsen